โบรกฯ ส่ง 6 หุ้นเด็ด Top Pick น่าลงทุนช่วงไตรมาส 2/58
โบรกฯ ส่ง 6 หุ้นเด็ด Top Pick น่าลงทุนช่วงไตรมาส 2/58 CPALL, ROBINS, ADVANC, ERW, MONO, BANPU
28 เม.ย. 2558

บจ.หลักทรัพย์ โนมูระ พัฒนสิน ระบุในบทวิเคราะห์ (28 เม.ย.)ว่า การปรับฐานของตลาดหุ้นไทยในช่วงปลาย 1Q15 เกิดจากการปรับลดระดับความคาดหวังต่อเศรษฐกิจไทยที่ฟื้นตัวแบบค่อยเป็นค่อยไปสวนตลาดคาดว่าจะฟื้นแบบ V-Shape ล่าสุด Consensus ได้ปรับลดคาดการณ์ GDP ปี 2015 ลงจาก 4% สู่ 3.75% ขยับเข้าใกล้ Nomura ที่คาดไว้ 3.3% ทำให้ Downside เริ่มจำกัดลง
ขณะที่สัญญาณงบลงทุนและการใช้จ่ายภาครัฐเริ่มมีการเบิกจ่ายเร่งตัวขึ้นตั้งแต่เดือนมีค 2015 ช่วยฟื้นความเชื่อมั่นของนักลงทุนไทยและเทศ ในสถานการณ์ที่นโยบายการเงินโลกยังมีลักษณะผ่อนคลายต่อเนื่อง เป็นแรงหนุนสินทรัพย์เสี่ยง และผลักดัน Fund flow ไหลเข้าตลาดหุ้น โดยเฉพาะ EM-ASIA และไทย ที่เป็นกลุ่มที่ได้ประโยชน์จากราคาน้ำมันดิบต่ำในปัจจุบัน ขณะที่ความเสี่ยงของการขึ้นดอกเบี้ยสหรัฐฯ ที่เป็นตัวแปรหลักกดดันตลาด น่าจะเกิดขึ้นในช่วงปลาย 3Q15
CNS ประเมินดัชนี 2Q15 เป็นช่วงของการฟื้นตัว Sideway- Sideway Up ในกรอบ แนวรับ 1500/1480 และแนวต้าน 1650/1675จุด  โดยยังคงเป้าหมายดัชนีปี 2015F ที่เดิมคือ 1757จุด(12M Forward PER 14.6X vs. LT-avg. 14X)
โดยกลยุทธ์เลือก Overweight หุ้นที่ได้ประโยชน์จากราคาน้ำมันที่พ้น Bottom และฟื้นตัวช้าๆ ผสานนโยบายดอกเบี้ยต่ำหรือขาลง เน้น laggard &amp; Growth ในกลุ่มค้าปลีก สื่อสารฯ ท่องเที่ยว อสังหาฯ รับเหมาฯ และ โรงกลั่น-ปิโตรเคมี  และ Underweight ยานยนต์ ธนาคาร และประกัน โดยเลือก Top Picks 2Q15 คือ CPALL, ROBINS, ADVANC, ERW, MONO, BANPU ส่วน Top Picks ปี 2015แนะนำ ADVANC, KTB, CPALL, MONO, ROBINS, ERW, BANPU, CK, QH (Add MONO, BANPU Delete SAMTEL, WORK)